CELEX: 32001R2180
Language: hr
Date: 2001-11-09 00:00:00
Title: Uredba Komisije (EZ) br. 2180/2001 od 9. studenoga 2001. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               193
            
         32001R2180
   
               L 293/5
            
            
               SLUŽBENI LIST EUROPSKE UNIJE
            
            
               09.11.2001.
            
         
      UREDBA KOMISIJE (EZ) br. 2180/2001
   od 9. studenoga 2001.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 2031/2001 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koja nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice sada se razvrstava u kombiniranu nomenklaturu sukladno odgovarajućim KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. studenoga 2001.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 279, 23.10.2001., str. 1.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod u obliku kvadratne tekstilne prostirke (65 % poliester i 35 % pamuk), približnih mjera 70 × 70 cm, koja je prevučena poliesterskim vlaknima.
               Dva fleksibilna štapa, prevučena plastičnom pjenom i slojem tekstila, isporučuju se s prostirkom. Oni su približne dužine 1,5 m svaki i mogu se pričvrstiti na rubove prostirke.
               Sljedeća se oprema isporučuje radi pričvršćivanja na plastične štapove:
               
                           —
                        
                        
                           ogledalo od platna i plastike,
                        
                     
                           —
                        
                        
                           plastična zvečka,
                        
                     
                           —
                        
                        
                           tekstilni cvijet u koji je ugrađen elektronski modul koji proizvodi glazbu kada se pritisne.
                        
                     Proizvod je namijenjen za djecu starosti do 10 mjeseci.
               Vidjeti ilustraciju A (1)
               
            
            
               9503 90 37
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1.(t) uz odjeljak XI. i tekstom oznaka KN 9503, 9503 90 i 9503 90 37.
               Zbog svoje namijenjene uporabe i opskrbe kao igračka proizvod se smatra tekstilnom igračkom.
            
         
               Proizvod u obliku tekstilne prostirke koja je prevučena plastičnom pjenom. Prostirka se sastoji od četiri dijela koji se mogu spojiti na različite načine pomoću zatvarača na čičak.
               Ovi dijelovi prostirke imaju prozore i isporučuju se sa sljedećom opremom:
               
                           —
                        
                        
                           plastičnim ogledalom,
                        
                     
                           —
                        
                        
                           tekstilnom loptom koja sadrži zvečku,
                        
                     
                           —
                        
                        
                           tekstilnom zvijezdom koja proizvodi zvukove kao pri gnječenju,
                        
                     
                           —
                        
                        
                           plastičnom vrećom koja se puni vodom u kojoj se nalaze plastične ribice,
                        
                     
                           —
                        
                        
                           slikama životinja. Ovaj dio ima okrugle likove od tekstila i sadrži elektronički modul koji proizvodi zvuk odgovarajuće životinje.
                        
                     Jedan se dio sastoji od tekstilne prostirke s dodatnim dijelovima u obliku geometrijskog uzorka.
               Ti se dodatni dijelovi pričvršćuju pomoću zatvarača na čičak ili tekstilnim trakama za dijelove prostirke.
               Proizvod je namijenjen za djecu do 18 mjeseci starosti.
               Vidjeti ilustraciju B (1)
               
            
            
               9503 90 37
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1.(t) uz odjeljak XI. i tekstom oznaka KN 9503, 9503 90 i 9503 90 37.
               Zbog svoje namijenjene uporabe i opskrbe kao igračka proizvod se smatra tekstilnom igračkom.
            
         
      
   
      
   
      (1)  Ilustracije su isključivo informativne prirode.